cyanic-selkie/wikianc huggingface dataset:
Ηλεκτραρνητικότητα
Ηλεκτραρνητικότητα κατά Sanderson
Ο Sanderson επίσης είχε επισημάνει τη σχέση μεταξύ ηλεκτραρνητικότητας και μεγέθους του ατόμου, και είχε προτείνει μια μέθοδο υπολογισμού βασισμένη στη συμμετοχή του όγκου του ατόμου. Γνωρίζοντας τα μήκη των δεσμών, η ηλεκτραρνητικότητα κατά Sanderson, επιτρέπει την εκτίμηση των ενεργειών των δεσμών σε μεγάλο αριθμό χημικών ενώσεων. Επίσης, χρησιμοποιείται για την εύρεση της μοριακής συμμετρίας, τον υπολογισμό της ενέργειας των s-ηλεκτρονίων, των σταθερών spin-spin σε φάσματα NMR και άλλων παραμέτρων των οργανικών ενώσεων. Η ηλεκτραρνητικότητα όπως θεωρήθηκε από τον Sanderson, στηρίζεται στο γεγονός ότι τα ηλεκτρόνια κατανέμονται μέσα στο μόριο με στόχο την ελαχιστοποίηση της ενέργειας του μορίου ή την εξισορρόπηση της ηλεκτραρνητικότητας.
Ηλεκτραρνητικότητα κατά Allen
thumb|right|350px|Συσχέτιση μεταξύ ηλεκτραρνητικοτήτων κατά Allen (άξονας-xσε ΚJ/mol) και κατά Pauling (άξονας-y)
Ίσως ο απλούστερος ορισμός της ηλεκτραρνητικότητας είναι αυτός που δόθηκε από τον Allen, ο οποίος πρότεινε ότι αυτή σχετίζεται με το μέσο όρο της ενέργειας των ηλεκτρονίων σθένους σε ένα ελεύθερο άτομο.
Οι μονο-ηλεκτρονιακές ενέργειες μπορούν να καθοριστούν απευθείας από φασματοσκοπικά δεδομένα, και γι' αυτό οι ηλεκτραρνητικότητες που υπολογίζονται μ' αυτή τη μέθοδο, αναφέρονται μερικές φορές ως φασματοσκοπικές ηλεκτραρνητικότητες. Τα απαραίτητα στοιχεία είναι διαθέσιμα για σχεδόν όλα τα στοιχεία, και αυτή η μέθοδος επιτρέπει τον υπολογισμό της ηλεκτραρνητικότητας για στοιχεία για τα οποία αυτή δε μπορεί να υπολογισθεί με τις άλλες μεθόδους, όπως π.χ. το φράγκιο, το οποίο έχει ηλεκτραρνητικότητα κατά Allen 0.67. Ωστόσο, δεν είναι σαφές ποια θα θεωρούνται ηλεκτρόνια σθένους για τα στοιχεία του d- και f-μπλοκ του περιοδικού πίνακα, πράγμα που οδηγεί σε ασάφειες για τους υπολογισμούς της ηλεκτραρνητικότητας με τη μέθοδο του Allen. Σ' αυτή την κλίμακα το στοιχείο νέο (Ne) έχει τη μεγαλύτερη τιμή ηλεκτραρνητικότητας και το καίσιο (Cs) τη μικρότερη.
Περιοδικός πίνακας με τις ηλεκτραρνητικότητες κατά Allen
Πρόσφατα (2008), προτάθηκε μια νέα κλίμακα ηλεκτραρνητικότητας από τους Noorizadeh και Shakerzadeh που βασίζεται στον ηλεκτρονιόφιλο χαρακτήρα των διαφόρων χημικών συστημάτων. Αυτή η κλίμακα έχει σημαντική συσχέτιση με τις ηλεκτραρνητικότητες κατά Pauling και Allred-Rochow.
Συσχέτιση της ηλεκτραρνητικότητας με άλλες χημικές ιδιότητες
thumb|right|300px|Μεταβολή της ισομερούς μετατόπισης (άξονας-y σε mm/s) του ανιόντος [SnX6]2-, όπως μετρήθηκε με 119Sn φασματοσκοπία Mössbauer, έναντι της συνολικής ηλεκτραρνητικότητας κατά Pauling των αλογονο-υποκαταστατών (άξονας-x) Η πολλές μέθοδοι υπολογισμού της ηλεκτραρνητικότητας, οι οποίες δίνουν παραπλήσια αποτελέσματα, είναι μια ένδειξη του αριθμού των χημικών ιδιοτήτων που ενδέχεται να επηρεάζωνται από την ηλεκτραρνητικότητα. Η πιο προφανής εφαρμογή της ηλεκτραρνητικότητας είναι στην εύρεση της πολικότητας ενός χημικού δεσμού, με αφορμή την οποία άλλωστε προτάθηκε από τον Pauling. Γενικά, όσο μεγαλύτερη είναι η διαφορά ηλεκτραρνητικότητας μεταξύ δύο ατόμων, τόσο περισσότερο πολικό χαρακτήρα έχει ο δεσμός μεταξύ τους, με το άτομο που έχει τη μεγαλύτερη ηλεκτραρνητικότητα να αποτελεί τον αρνητικό πόλο του διπόλου. Ο Pauling μάλιστα πρότεινε μια εξίσωση που συσχετίζει τον "ιονικό χαρακτήρα" ενός δεσμού με τη διαφορά ηλεκτραρνητικότητας των ατόμων, αλλά αυτή τελικά δεν έγινε αποδεκτή.
Αρκετές συσχετίσεις έχουν αποδειχθεί μεταξύ των υπέρυθρων συχνοτήτων τάσης ορισμένων δεσμών και της ηλεκτραρνητικότητας των ατόμων που συμμετέχουν : Ωστόσο, αυτό δεν είναι περίεργο καθώς τέτοιες συχνότητες τάσης εξαρτώνται εν μέρει από την τάση του δεσμού, η οποία εμπίπτει στον υπολογισμό της ηλεκτραρνητικότητας κατά Pauling. Πιο φανεροί είναι οι συσχετισμοί μεταξύ ηλεκτραρνητικότητας και χημικών μετατοπίσεων στη φασματοσκοπία NMR ή ισομερούς μετατόπισης στη φασματοσκοπία Mössbauer (βλ. διάγραμμα). Και οι δύο αυτές μετρήσεις εξαρτώνται από την πυκνότητα των s-ηλεκτρονίων στους πυρήνες των ατόμων, και έτσι είναι μια καλή ένδειξη ότι οι διάφορες μετρήσεις της ηλεκτραρνητικότητας περιγράφουν πραγματικά "την ικανότητα ενός ατόμου σε ένα μόριο να προσελκύει τα ηλεκτρόνια προς το μέρος του".
Περιοδικότητα της ηλεκτραρνητικότητας
thumb|right|300px|Η μεταβολή της ηλεκτραρνητικότητας κατά Pauling (άξονας-y) καθώς διατρέχουμε τις κύριες ομάδες του περιοδικού πίνακα από τη 2η μέχρι την 6η περίοδο. Γενικά η ηλεκτραρνητικότητα αυξάνεται από αριστερά προς τα δεξιά κατά μήκος μιας περιόδου και από κάτω προς τα πάνω σε μια ομάδα του περιοδικού πίνακα. Επομένως, το φθόριο (F) είναι αναμφίβολα το πιο ηλεκτραρνητικό από τα στοιχεία, ενώ το καίσιο (Cs) είναι το λιγότερο ηλεκτραρνητικό, τουλάχιστον από τα χημικά στοιχεία για τα οποία υπάρχουν διαθέσιμα στοιχεία.
Μεταβολή της ηλεκτραρνητικότητας με τον αριθμό οξείδωσης
Στην ανόργανη χημεία συνήθως αρκεί η θεώρηση μιας και μόνο τιμής ηλεκτραρνητικότητας η οποία ισχύει για τις περισσότερες "φυσιολογικές" καταστάσεις. Ενώ η προσέγγιση αυτή έχει το πλεονέκτημα της απλότητας, είναι προφανές ότι η ηλεκτραρνητικότητα ενός στοιχείου είναι μεταβλητή ιδιότητα του ατόμου και, συγκεκριμένα, αυξάνεται με την αύξηση του αριθμού οξείδωσης του στοιχείου.
Ο Allred χρησιμοποίησε τη μέθοδο του Pauling για να υπολογίσει χωριστά τις ηλεκτραρνητικότητες για διάφορους αριθμούς οξείδωσης ορισμένων χημικών στοιχείων (συμπεριλαμβανομένων του κασσιτέρου και του μολύβδου) για τα οποία υπήρχαν επαρκή στοιχεία. Όμως, για τα περισσότερα στοιχεία, δεν υπάρχουν πολλές διαφορετικές ομοιοπολικές ενώσεις από τις οποίες θα παρθούν τα απαραίτητα αριθμητικά δεδομένα για τις ενέργειες των δεσμών. Αυτή η έλλειψη είναι ιδιαίτερα εμφανής στα μεταβατικά στοιχεία όπου οι τιμές ηλεκτραρνητικότητας προέρχονται συχνά από τους μέσους όρους πολλών διαφορετικών αριθμών οξείδωσης.
Το αποτέλεσμα της αυξημένης ηλεκτραρνητικότητας μπορεί επίσης να φανεί καθαρά στις σταθερές διάστασης των οξυγονούχων οξέων του χλωρίου. Αυτό είναι πολύ μεγαλύτερο από αυτό που μπορεί να εξηγηθεί από το αρνητικό φορτίο που κατανέμεται σε περισσότερα άτομα οξυγόνου και το οποίο θα έδινε μια διαφορά στην pKa της τάξης του log(1/4) = -0.6 μεταξύ του υποχλωριώδους και του υπερχλωρικού οξέος. Καθώς αυξάνεται ο αριθμός οξείδωσης του χλωρίου, περισσότερη ηλεκτρονιακή πυκνότητα συσσωρεύεται στα άτομα του οξυγόνου και έτσι "απογυμνώνεται" το πρωτόνιο (Η+) με αποτέλεσμα να ελευθερώνεται ευκολότερα αυξάνοντας έτσι την οξύτητα του οξέος.
Ηλεκτραρνητικές ομάδες
Στην οργανική χημεία, η ηλεκτραρνητικότητα σχετίζεται περισσότερο με τις διαφορετικές χαρακτηριστικές ομάδες, παρά με μεμονωμένα άτομα. Οι όροι ηλεκτραρνητική ομάδα και ηλεκτραρνητικός υποκαταστάτης χρησιμοποιούνται ως συνώνυμοι. Ωστόσο, είναι συνηθισμένη η διάκριση μεταξύ επαγωγικού φαινομένου και συντονισμού που θα μπορούσαν να περιγραφούν ως σ- και π-ηλεκτραρνητικότητες αντίστοιχα. Υπάρχουν αρκετές εξισώσεις που έχουν χρησιμοποιηθεί για την ποσοτικοποίηση των φαινομένων αυτών με πιο γνωστή την εξίσωση Hammet.
Φιλιζτέν Χανιμεφέντι
Η Φιλιζτέν Χανιμεφέντι (Οθ. Τούρκικα:فیلیزتن خانم) (Τούρκικα: Filizten Hanımefendi, 1861-1862 - 1945) ήταν η ένατη σύζυγος του σουλτάνου Μουράτ Ε΄ της Οθωμανικής Αυτοκρατορίας.
Ο πλήρης τίτλος ήταν: Devletlu İsmetlu Birinci Filizten Hanım Efendi Hazretleri
Βιογραφία
Η Φιλιζτέν γεννήθηκε το 1861 ή το 1862. Στην Κωνσταντινούπολη το όνομά της σύμφωνα με το έθιμο της οθωμανικής αυλής άλλαξε σε Φιλιζτέν. Ήταν μεσαίου ύψους, είχε ξανθά μαλλιά, ήταν λίγο παχουλή και ήταν ασύγκριτα όμορφη.
Η Φιλιζτέν διορίστηκε ως Κάλφα, μετά την άνοδο του Μουράτ στο θρόνο στις 30 Μαΐου 1876, μετά την εκθρόνιση του θείου του Σουλτάνου Αμπντούλ Αζίζ. Αφού βασίλευσε για τρεις μήνες, καθαιρέθηκε στις 30 Αυγούστου 1876, λόγω ψυχικής αστάθειας και φυλακίστηκε στο Παλάτι Τσιραγάν. Η Φιλιζτέν επιλέχθηκε να υπηρετήσει στο Παλάτι Τσιραγάν, όπου έγινε η τελευταία σύζυγος του Μουράτ.
Παντρεύτηκε τον Μουράτ μετά το 1883. Ωστόσο, η φυσική και ψυχική κατάσταση του Μουράτ είχε πλέον επιδεινωθεί και ο γάμος τους δεν ολοκληρώθηκε ποτέ. Έμεινε χήρα μετά το θάνατο του, το 1904, Η Φιλιζτέν κατηγόρησε την κόρη του Χατιτζέ Σουλτάν για το θάνατο του Μουράτ. Η πριγκίπισσα ενεπλάκη σε ένα μεγάλο σκάνδαλο εκείνη την εποχή, και σύμφωνα με την Φιλιζτέν, η ντροπή και ο πόνος της συμπεριφοράς της αγαπημένης του κόρης, είχαν οδηγήσει στον θάνατο του Μουράτ, ήδη βαριά άρρωστο.
Μετά το θάνατο του Μουράτ, στάλθηκε στην Προύσα με τις συζύγους του Γκεβχερίζ Χανιμεφέντι, Νεβντούρ Χανιμεφέντι και Ρεμσινάς Χανιμεφέντι. Επέστρεψε στην Κωνσταντινούπολη το 1914. Στην εξορία της αυτοκρατορικής οικογένειας τον Μάρτιο του 1924, η Φιλιζτέν ως βοηθός της οικογένειας αποφάσισε να μείνει στην Κωνσταντινούπολη.
Η Φιλιζτέν Χανιμεφέντι πέθανε το 1945 στην Κωνσταντινούπολη σε ηλικία 84/85 ετών.
Πηγές
Κατηγορία:Σουλτάνες της Οθωμανικής Αυτοκρατορίας
LOT Polish Airlines
Οι Πολωνικές Αερογραμμές LOT (στα Πολωνικά Polskie Linie Lotnicze LOT) είναι μια εταιρία που έχει την έδρα της στην Πολωνία. Απασχολεί 4.200 εργαζόμενους, ενώ διαθέτει ένα δίκτυο 49 προορισμών σε 31 χώρες. Το αεροδρόμιο Φρεντερίκ Σοπέν, στη Βαρσοβία, αποτελεί την κύρια βάση της LOΤ. Το όνομα Polskie Linie Lotnicze σημαίνει "Πολωνικές Αερογραμμές", ενώ η λέξη "LOT" σημαίνει "η πτήση" στα πολωνικά.
Ιστορία της LOΤ
Η LOΤ ιδρύθηκε την 1η Ιανουαρίου 1929, όταν όλοι οι ιδιωτικοί αερομεταφορείς της Πολωνίας συγχωνεύθηκαν σε μία κρατική εταιρεία. Τα πρώτα αεροσκάφη που χρησιμοποιήθηκαν ήταν τα Junkers F.13 και τα Fokker F.VII. Μετά την ένταξή της στην ΙΑΤΑ το 1930, η πρώτη πτήση εξωτερικού της έγινε προς Βουκουρέστι, ενώ ακολούθησαν τα δρομολόγια προς Αθήνα, Βηρυτό και Ελσίνκι. Αεροσκάφη τύπου Douglas DC-2, Lockheed L-10A Electra και L.14H Super Electra προστέθηκαν στο στόλο τα έτη 1935, 1936 και 1938 αντίστοιχα.
Η εταιρεία ανέστειλε τις δραστηριότητές της κατά τον Δεύτερο Παγκόσμιο Πόλεμο και τα περισσότερα αεροσκάφη της είτε καταστράφηκαν είτε κατασχέθηκαν. Το 1945, επτά χρόνια μετά από την αναστολή των δραστηριοτήτων της, η εταιρεία επανεκκίνησε τις δραστηριότητές της, αφού παρέλαβε 11 Lisunov Li-2 και 9 Douglas C-47. Οι πτήσεις εσωτερικού ξεκίνησαν την 1η Απριλίου 1945, ενώ οι πτήσεις εξωτερικού στις 11 Μαΐου 1945.
Κατά την σοσιαλιστική περιόδο, η σύνθεση του στόλου των αεροσκαφών της LOT, άλλαξε και τον κύριο λόγο είχαν αεροσκάφη με χώρα κατασκευής τους την Σοβιετική Ένωση. Νέα αεροσκάφη τύπου Ilyushin Il-62 στο στόλο της εταιρείας σήμαναν την έναρξη των πτήσεων προς Αφρική και Μέση Ανατολή. Τα αεροσκάφη Antonov An-24 παραλήφθηκαν τον Απρίλιο 1966, ενώ ακουλούθησαν τα Tupolev Tu-134 το Νοέμβριο 1968 και τα Ilyushin Il-62 τον Απρίλιο του 1973. Η ένταξη των Il-62 στο στόλο της εταιρείας επέτρεψε την έναρξη υπερατλαντικών πτήσεων προς Μόντρεαλ και Νέα Υόρκη. Η υπάρχουσα χρωματική σύνθεση στα αεροσκάφη καθιερώθηκε το 1978.
Στα τέλη της δεκαετίας του 1980, τον κύριο λόγο στο στόλο απέκτησαν ξανά αεροσκάφη από τη Δύση, ξεκινώντας με Boeing 767-200ER και ATR 72 το 1991, ενώ η ανανέωση του στόλου συνεχίστηκε με Boeing 737-500 τον Δεκέμβριο του 1992 και Boeing 737-400 τον Απρίλιο του 1993. Από τα μέσα της δεκαετίας του 1990, η εταιρεία πετούσε από τη Βαρσοβία προς Σικάγο, Νιούαρκ και Τορόντο.
Στις 26 Οκτωβρίου 2003, έγινε το δέκατο τέταρτο μέλος της αεροπορικής συμμαχίας Star Alliance. Η LOT σκοπεύει να αποκτήσει νέες συνδέσεις προς την Άπω Ανατολή τον Οκτώβριο του 2006.
Ο Στόλος της LOΤ
Ο στόλος των Πολωνικών Αερογραμμών αποτελείται από τα ακόλουθα αεροσκάφη (Απρίλιος 2006):
Αεροσκάφη σε παραγγελία περιλαμβάνουν:
Η LOT θα είναι ο πρώτος αερομεταφορέας στην Ευρώπη που θα χρησιμοποιήσει το Boeing 787.
Εξωτερικοί σύνδεσμοι
Κατηγορία:Πολωνικές αεροπορικές εταιρείες Κατηγορία:Μεταφορές στην Πολωνία Κατηγορία:Πολωνικά εμπορικά σήματα Κατηγορία:Εταιρείες κρατικής ιδιοκτησίας της Πολωνίας Κατηγορία:Εταιρείες με έδρα τη Βαρσοβία
1362 Γκρίκβα
Η Γκρίκβα (Griqua) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,226. Ανακαλύφθηκε το 1935 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ και της έδωσε το όνομα της ομώνυμης φυλής της Νότιας Αφρικής.
Η μεγάλη εκκεντρότητα της τροχιάς της Γκρίκβα έχει ως αποτέλεσμα ο αστεροειδής να διατρέχει όλο το πλάτος της Κύριας Ζώνης σε κάθε περιφορά του. Παρουσιάζει τροχιακό συντονισμό 2:1 με τον πλανήτη Δία.
Φυσικά χαρακτηριστικά
Η μέση διάμετρος της Γκρίκβα εκτιμάται σε 29,90 χιλιόμετρα. Ο φασματικός τύπος της είναι CP (κατά Tholen), ενώ το γεωμετρικό άλβεδό της είναι 0,0667. Η Γκρίκβα περιστρέφεται γύρω από τον εαυτό της μία φορά κάθε 6 ώρες και 54,4 λεπτά.
Εξωτερικοί σύνδεσμοι
Γκρικβα
Μιθριδάτης
Το όνομα Μιθριδάτης έχει τη ρίζα του στο θεό-ήλιο Μίθρα της ιρανικής μυθολογίας και στην ινδοευρωπαϊκή ρίζα «δα», «δίδω» - κι άρα σημαίνει «αυτός που δίδεται από το Μίθρα». Το όνομα αυτό έφεραν πολλοί βασιλείς, στρατιωτικοί και πολιτικοί της Μικράς Ασίας.
Όπερα
Με την ως άνω θεματολογία φέρονται και οι ακόλουθες όπερες:
Ολυμπιακός Σ.Φ.Π. (καλαθοσφαίριση γυναικών)
Το τμήμα καλαθοσφαίρισης γυναικών του Ολυμπιακού Πειραιώς αποτελεί νομικά ένα από τα ερασιτεχνικά τμήματα του συλλόγου και ιδρύθηκε με τη σύγχρονη μορφή του το 2015. Ωστόσο, ακμάζων τμήμα είχε επίσης λειτουργήσει για μία περίπου δεκαετία μεταπολεμικά κατόπιν πρωτοβουλίας των αθλητριών του γυναικείου τμήματος πετοσφαίρισης των «ερυθρόλευκων».
Συγκεκριμένα ιδρύθηκε το 1947, διακρίθηκε σε τοπικό επίπεδο τη δεκαετία του 1950 και εν τέλει υπέπεσε σε παρακμή στις αρχές της δεκαετίας του 1960.
Κατά διαστήματα η αναβίωση του τμήματος ερχόταν στο προσκήνιο, κάτι που στάθηκε τελικά δυνατό στις αρχές της δεκαετίας του 2010, αρχικά με την ίδρυση των ακαδημιών το 2013 και με τη σύνθεση αγωνιστικού τμήματος ενηλίκων το 2015. Προκειμένου να αγωνιστεί η ομάδα απευθείας σε κορυφαίο επίπεδο, ο σύλλογος του Πειραιά απορρόφησε την ομάδα που είχε κατακτήσει το Πρωτάθλημα Ελλάδος την προηγούμενη χρονιά, την Α.Ε. Σουρμένων-Ελληνικού, διατηρώντας τους προπονητές και αρκετές αθλήτριες αυτής ώστε να υπάρχει η ανάλογη αγωνιστική συνέχεια.
Από την ημερομηνία επανεμφάνισης του συγκεκριμένου αθλητικού τμήματος και έπειτα, η ομάδα καλαθοσφαίρισης γυναικών του Ολυμπιακού δεν είχε ηττηθεί σε κανένα εγχώριο παιχνίδι (παγκόσμιο ρεκόρ με 137 συνεχόμενες νίκες, 118 στην Α1), φιλικό ή επίσημο για 5 χρόνια, κατακτώντας 5 συνεχόμενα πρωταθλήματα αήττητος και 4 συνεχόμενα αήττητα νταμπλ (2016, 2017, 2018, 2019), ενώ η διοργάνωση του κυπέλλου του 2020 δεν ολοκληρώθηκε λόγω κορωνοϊού. Το ρεκόρ αυτό έσπασε στις 25 Οκτωβρίου 2020, μετά την ήττα από τον Παναθηναϊκό με 61-62 στο Κλειστό της Λεωφόρου για το Πρωτάθλημα της περιόδου 2020-21.
Έδρα του συλλόγου είναι το βοηθητικό γήπεδο του ΣΕΦ.
Ίδρυση
Τον Ιούνιο του 1947, κάποιες εκ των αθλητριών του τμήματος γυναικείου βόλεϊ του Ολυμπιακού, οι οποίες παράλληλα έπαιζαν ερασιτεχνικά μπάσκετ στο τότε γήπεδο του συλλόγου, το «Μπάκαλα» (το οποίο βρισκόταν στην Καστέλα και κατασκευάστηκε το 1938 με προσωπική εργασία μελών του Ολυμπιακού), επηρεασμένες από το γενικότερο κλίμα ενθουσιασμού που επικρατούσε στην Ελλάδα σχετικά με το μπάσκετ, το οποίο άρχισαν να παρακολουθούν όλο και περισσότεροι άνθρωποι, ζήτησαν την άδεια από τον τότε πρόεδρο του Ολυμπιακού, τον Μιχάλη Μανούσκο προκειμένου να δημιουργήσουν ένα ερυθρόλευκο τμήμα καλαθοσφαίρισης γυναικών.
Ο Μιχάλης Μανούσκος είδε με ιδιαίτερα θετικό μάτι την προοπτική αυτή και κίνησε γρήγορα τις διαδικασίες προκειμένου να ιδρυθεί και επίσημα το τμήμα καλαθοσφαίρισης γυναικών του Ολυμπιακού. Το πρώτο ρόστερ στην ιστορία της ομάδας γυναικών αποτελούσαν οι: Μ. Νεράτζη, Ε. Νεράτζη, Λεωνιδάκη, Δεληγιάννη, Χασαπάκη και Ζαντέ. Όλες τους, αποτελούσαν παράλληλα και αθλήτριες του τμήματος γυναικείου βόλλεϋ του συλλόγου. Πρώτος προπονητής ήταν ο σπουδαίος Ούγγρος, Όττο Σίμιτσεκ.
Οι πρώτες επιτυχίες
Το πρώτο τουρνουά στο οποίο συμμετείχε η ομάδα καλαθοσφαίρισης γυναικών του Ολυμπιακού ήταν το "Κύπελλο Μαντέλλου", το οποίο διοργανώθηκε από την ισχυρότατη τότε ομάδα του Τρίτωνα. Ο Ολυμπιακός δεν κατάφερε να κατακτήσει το τουρνουά, κατάφερε όμως να πετύχει μια ιστορική νίκη έναντι του πανίσχυρου Τρίτωνα με σκορ 20-12, επίτευγμα ιδιαίτερα αξιόλογο για ένα νεοσυσταθέν τμήμα που είχε κλείσει μόλις λίγους μήνες ζωής. Στη συνέχεια, η ομάδα γυναικών του Ολυμπιακού ενισχύεται με αθλήτριες όπως η Ευστρατιάδου, η Ξανθοπούλου, η Βαρυμπόπη, η Βαρδουλάκη, η Λάμαρη και η Κανσίζ και ξεκινάει να λαμβάνει μέρος στο τοπικό πρωτάθλημα καλαθοσφαίρισης συλλόγων Πειραιώς.
Παρά την ανεπιτυχή προσπάθεια που κατέλαβαν οι αθλήτριες να κατακτήσουν το πρωτάθλημα Πειραιά του 1948, ο τότε πρόεδρος του Ολυμπιακού, Μιχάλης Μανούσκος, συνέχισε να ενισχύει την ομάδα με σημαντικές αθλήτριες, με αποτέλεσμα το 1948 το ρόστερ του Ολυμπιακού να αποτελείται από τις Μ. Νεράτζη, Ε. Νεράτζη, Δεληγιάννη, Ζαντέ, Βαρυμπόπη, Ευστρατιάδου, Ξανθοπούλου, Φυτιλά, Γερακάρη και Κούκα.
Από τις αρχές της δεκαετίας του '50, η ομάδα καλαθοσφαίρισης γυναικών του Ολυμπιακού έπαιξε πρωταγωνιστικό ρόλο στα Πρωταθλήματα Κέντρου κατακτώντας τρεις τίτλους το 1956, το 1958 και το 1959 υπό τις οδηγίες της μεγάλης δόξας του αντρικού τμήματος του Ολυμπιακού Γιάννη Σπανουδάκη, ο οποίος ανέλαβε το πόστο του προπονητή του συγκεκριμένου τμήματος αμέσως μετά το τέλος της θητείας του Ιωάννη Χατζηθεοδώρου στον πάγκο της ομάδας. Η έδρα της ομάδας βρισκόταν πλέον στο Πασαλιμάνι, στο ανοιχτό γήπεδο αθλοπαιδιών του Ολυμπιακού.
Η κατάκτηση των τίτλων αυτών δεν αποτελούσε τυχαίο γεγονός. Ήδη από τα πρώτα χρόνια της δεκαετίας του '50, η γυναικεία ομάδα μπάσκετ του Ολυμπιακού είχε ενισχυθεί με σημαντικές Ελληνίδες αθλήτριες, όπως ήταν οι: Αναγνωστοπούλου Καίτη, Κουκά Φρόσω, Οικονόμου Στέλλα, Ματίνα και Μαρούσκα Σκυλακάκη, Κεχαγιά Τούλα, Μανούσου Λίτσα, Τσαγκαράκη Καίτη, Τσιρτσίκου Μαίρη, Βιδαλάκη Φώφη, Αναγνωστάκη Λούλα, Βάσσου Χαρίκλεια, Λουκία και Αιμιλία Σκριβάνου, Γιαννοπούλου Βάσω, Ρούλα και Στέλλα Βιδαλάκη, Διαμαντάκη Μαίρη, Παξινού Ξένη, Λουλουδάκη Καίτη και Παχουλή Μαίρη. Το γεγονός ότι ο αριθμός των αθλητριών ήταν ιδιαίτερα μεγάλος για το συγκεκριμένο άθλημα, ανάγκασε τον τότε προπονητή του Ολυμπιακού, Χάρη Ευαγγελινό να δημιουργήσει δύο τμήματα, έτσι ώστε το ένα να αποτελούν οι αθλήτριες της πρώτης ομάδας οι οποίες συμμετείχαν και στα πρωταθλήματα κέντρου και το δεύτερο να αποτελείται από τις αναπληρωματικές αθλήτριες που συμμετείχαν κυρίως σε φιλικά παιχνίδια του συλλόγου.
Απο τις σημαντικότερες μορφές του τμήματος καλαθοσφαίρισης γυναικών του συλλόγου ήταν η Λουκία Σκριβάνου. Η Σκριβάνου αποτελούσε γέννημα-θρέμμα του συλλόγου και αποτελούσε μία εκ των κορυφαίων αθλητριών καλαθοσφαίρισης της δεκαετίας του '50. Αποτέλεσε την πρώτη σκόρερ στον πρώτο αγώνα της Εθνικής Ελλάδας καλαθοσφαίρισης γυναικών, ενώ χαρακτηριστικό παράδειγμα της εκτελεστικής της δεινότητας αποτελεί ο αγώνας του Ολυμπιακού με τους Αμπελόκηπους στον οποίο κατάφερε να σημειώσει 48 πόντους. Εκτός από αθλήτρια καλαθοσφαίρισης, η Λουκία Σκριβάνου αποτελούσε επίσης αθλήτρια του τμήματος επιτραπέζιας αντισφαίρισης του Ολυμπιακού που έδωσε πολλούς τίτλους στο σύλλογο στις δεκαετίες του '50, του '60 και του '70. Εκτός των άλλων, ήταν και μία εκ των Πειραιωτών αθλητών (μεταξύ των οποίων ήταν και ο Τάκης Βεντίκος, σπρίντερ του Παγκρατίου τότε και μετέπειτα αθλητής και προπονητής του Ολυμπιακού) οι οποίοι βοήθησαν στην επανίδρυση του τμήματος στίβου του Ολυμπιακού το 1953.
Ο Ολυμπιακός Πειραιώς, μαζί με τον Α.Ο. Σπόρτιγκ και τον Α.Σ. Τρίτων, αποτελούσαν τις μεγάλες δυνάμεις της δεκαετίας 1950-60 καθώς μονοπωλούσαν τους τίτλους στα Πρωταθλήματα Κέντρου πριν καθιερωθεί επίσημα το Πανελλήνιο Πρωτάθλημα Καλαθοσφαίρισης γυναικών. Χαρακτηριστικό της δυναμικότητας των συλλόγων αυτών αποτελεί το γεγονός πως οι αθλήτριες τους αποτελούσαν τα βασικά στελέχη της νεοσύστατης τότε Ελληνικής Εθνικής ομάδας καλαθοσφαίρισης γυναικών.
Η σταδιακή διάλυση
Ανάμεσα στις ομάδες αυτές ήταν και ο Ολυμπιακός Πειραιώς, αν και αρχικά έγιναν προσπάθειες τόσο από τον τότε πρόεδρο του ερυθρόλευκου συλλόγου Γεώργιο Ανδριανόπουλο, όσο και από τα υπόλοιπα μέλη του τότε διοικητικού συμβουλίου της Πειραϊκής ομάδας.
Ίδρυση
Η αναβίωση του γυναικείου τμήματος καλαθοσφαίρισης του Ολυμπιακού Πειραιώς είχε απασχολήσει σε διάφορες περιστάσεις τις δημοσιογραφικές πηγές, χωρίς ωστόσο να προκύψει για χρόνια κάποια σοβαρή προοπτική. Συντονισμένη προσπάθεια έγινε το 2010 μέσω του Ερασιτέχνη Ολυμπιακού, ο οποίος βρισκόταν υπό την προεδρία του Λεωνίδα Θεοδωρακάκη, οπότε και έγιναν επαφές με μια καινούρια ομάδα στον χώρο, η οποία διέθετε αξιόπιστο χρηματοδότη, οικονομική επιφάνεια και μεγάλη προοπτική. Όμως, τελικά οι συνομιλίες δεν καρποφόρησαν με αποτέλεσμα το τμήμα να συνεχίσει να παραμένει ανενεργό.
Ωστόσο η ενεργητικότητα και η προσπάθεια που συνέχισε να υπάρχει οδήγησε στην ίδρυση ακαδημίας το 2013 και εν τέλει στη δημιουργία νέου αγωνιστικού τμήματος ενηλίκων γυναικών το 2015 (το οποίο βάσει κανονισμών διαθέτει νομικό χαρακτήρα ερασιτεχνικού σωματείου). Η απόφαση ανακοινώθηκε κατόπιν έκτακτης Γενικής Συνέλευσης του Ερασιτέχνη που έλαβε χώρα στις 22 Ιουνίου του 2015. Προκειμένου να αγωνιστεί απευθείας σε κορυφαίο επίπεδο απορροφήθηκε η ομάδα που είχε κατακτήσει τόσο το Πρωτάθλημα όσο και το Κύπελλο Ελλάδος τα δύο προηγούμενα χρόνια, η Α.Ε. Σουρμένων-Ελληνικού. Ο βασικός χρηματοδότης της, επιχειρηματίας Γιώργος Λεριώτης, αναζητούσε οικονομικό σύμμαχο και το πολύ ισχυρό brand name του Ολυμπιακού ήταν ιδανική περίπτωση. Στη νέα ομάδα παρέμειναν ο Λεριώτης, ο Μιχάλης Σκουλιδάς, η προπονητική ομάδα, αλλά και βασικές αθλήτριες της Ένωσης, με μόνη διαφορά πως πλέον αυτή θα αγωνιζόταν ως '''Ολυμπιακός Σ.Φ. Πειραιώς''' και με χρώματα το κόκκινο και το λευκό.
Για έδρα της ομάδας επικρατέστερες επιλογές ήταν το Κλειστό Γυμναστήριο Κορυδαλλού «Θεόδωρος Πούτος» και το Κλειστό Γυμναστήριο Γλυφάδας «Μάκης Λιούγκας». Τελικά επικράτησε η δεύτερη.
Αγωνιστική περίοδος 2015-16
Ο πρώτος επίσημος αγώνας της νέας ομάδας του Ολυμπιακού έλαβε χώρα στις 4 Οκτωβρίου 2015 στα πλαίσια της «Φάσης των 16» του Κυπέλλου Ελλάδος. Αντίπαλος ήταν ο ιστορικός Σπόρτιγκ Αθηνών, τον οποίο και νίκησε στο Κλειστό των Πατησίων με σκορ 54-91.
Την αγωνιστική περίοδο 2015-16, οπότε και ο Ολυμπιακός πραγματοποίησε την πρώτη του εμφάνιση στο Πρωτάθλημα της Α1 Εθνικής Κατηγορίας, δέκα σύλλογοι διεκδίκησαν τον τίτλο του Πρωταθλητή Ελλάδος. Ο πρώτος αγώνας της ομάδας έλαβε χώρα στις 11 Οκτωβρίου 2015, στον οποίο και νίκησε εκτός έδρας τη Νίκη Λευκάδας με σκορ 55-74. Ιδιαίτερο ενδιαφέρον συγκέντρωσε και η πρώτη αναμέτρηση των «ερυθρολεύκων» με τον «αιώνιο αντίπαλο» Παναθηναϊκό η οποία διεξήχθη στις 24 Οκτωβρίου. Ο αγώνας έληξε με σκορ 61-66 υπέρ του Ολυμπιακού. Η Κανονική Περίοδος ολοκληρώθηκε στα μέσα Μαρτίου με το βαθμολογικό πίνακα να δείχνει το σύλλογο του Πειραιά πρωτοπόρο και αήττητο με απολογισμό 18 νίκες σε ισάριθμους αγώνες.
Η αθλήτρια της ομάδας Λικέντρα Τζόνσον, με προϋπηρεσία στην ομάδα του Ελληνικού, ολοκλήρωσε την κανονική περίοδο ως 3η παραγωγικότερη σκόρερ του Πρωταθλήματος (290 πόντοι σε 18 αγώνες, 16,11 κατά μ.ό.), αλλά και ως κορυφαία στη στατιστική κατηγορία των ριμπάουντ (188 σε 18 αγώνες, 10,44 κατά μ.ό.) και των κλεψιμάτων (46 σε 18 αγώνες, 2,55 κατά μ.ό.). Στα κλεψίματα τη δεύτερη θέση κατέλαβε επίσης παίκτρια του Ολυμπιακού, η Τάνια Χαλιβέρα (44 σε 18 αγώνες, 2,44 κατά μ.ό.). Τέλος, η Όλγα Χατζηνικολάου μοίρασε τις περισσότερες ασίστ στο Πρωτάθλημα (112 σε 18 αγώνες, 6,22 κατά μ.ό.). Στο σκοράρισμα διακρίθηκε επίσης η Αμερικανίδα Χέιλι Κριστόφερσον (226 πόντοι σε 18 αγώνες, 12,56 κατά μ.ό.).
Ακολούθησε διαδικασία Play-offs στην οποία ο Ολυμπιακός διασταυρώθηκε με τον 8ο της Κανονικής Περιόδου, Κρόνο Αγίου Δημητρίου. Ο σύλλογος του Πειραιά, έχοντας ήδη μεταφέρει δύο νίκες από την Κανονική Περίοδο (67-45 εντός έδρας και 60-82 εκτός έδρας), χρειαζόταν μία ακόμη σε τρεις το πολύ αγώνες για να περάσει στο επόμενο στάδιο. Την πέτυχε με εμφατική διαφορά (100-61) άμεσα. Στη συνέχεια, στο δρόμο του Ολυμπιακού βρέθηκε ο Αθηναϊκός απέναντι στον οποίο είχε αναλόγως το προβάδισμα (54-69 εκτός έδρας και 70-46 εντός έδρας νίκες). Μια επιπλέον νίκη στη Γλυφάδα με σκορ 97-61 έστειλε τις Πειραιώτισσες στη σειρά των Μεγάλων Τελικών. Ο τίτλος του Πρωταθλητή Ελλάδος, τον οποίο διεκδίκησε επίσης ο Παναθηναϊκός, κρίθηκε στις τέσσερις νίκες, με τον Ολυμπιακό να μεταφέρει ήδη δύο από την Κανονική Περίοδο (61-66 στον «Τάφο του Ινδού» και 82-59 στη Γλυφάδα). Οι δύο ομάδες αναμετρήθηκαν αρχικά στην έδρα του Ολυμπιακού, όπου ο τελευταίος έκανε το πρώτο του βήμα για την κατάκτηση του πρώτου Πρωταθλήματος της σύγχρονης ιστορίας του, παίρνοντας τη νίκη με σκορ 74-37. Στη Λεωφόρο ο Παναθηναϊκός απέτυχε να ανακτήσει λίγο από το χαμένο έδαφος αφήνοντας τις «ερυθρόλευκες» να κατακτήσουν τον τίτλο του Πρωταθλητή για το 2015-16 με τελικό σκορ 38-50. Λόγω επεισοδίων σημειώθηκε διακοπή 45 λεπτών, ενώ ο αγώνας ολοκληρώθηκε με άδειες κερκίδες και χωρίς να γίνει επιτόπου η απονομή.
Στη «Φάση των 8» του Κυπέλλου Ελλάδος, λίγο πριν τα Χριστούγεννα, οι αθλήτριες των Πειραιωτών απέκλεισαν τον Πρωτέα Βούλας με σκορ 89-47 στην έδρα τους. Το Final-4 της χρονιάς φιλοξενήθηκε εν μέσω θερμών επεισοδίων στη Λευκάδα στις 18 και 20 Μαρτίου 2016. Στον Ημιτελικό ο Ολυμπιακός ξεπέρασε το εμπόδιο του Π.Α.Ο.Κ. με σκορ 85-48. Στο Μεγάλο Τελικό αντιμετώπισε σε έναν ακόμη σημαντικό αγώνα τον Παναθηναϊκό τον οποίο και νίκησε δύσκολα με σκορ 60-63. Δεδομένου ότι πολλές αθλήτριες του Ολυμπιακού είχαν πανηγυρίσει την κατάκτηση δύο νταμπλ με την ομάδα του Ελληνικού τα προηγούμενα χρόνια, για αυτές ήταν η τρίτη συνεχόμενη διπλή στέψη. Μεταξύ τους ήταν και η MVP της διοργάνωσης, Λικέντρα Τζόνσον (15 πόντοι, 12 ριμπάουντ).
Την περίοδο αυτή η ομάδα του Ολυμπιακού δεν συμμετείχε σε κάποια διοργάνωση της FIBA Europe. Προπονήτρια της ομάδας ήταν η Ελένη Καπογιάννη με άμεσους συνεργάτες το Γιώργο Παντελάκη, τη Σταυρούλα Πρασσά και τη γυμνάστρια Κλαίρη Μαρτινοπούλου.
Αγωνιστική περίοδος 2016-17
300px|μικρογραφία|δεξιά|Ο Ολυμπιακός Πειραιώς (κόκκινο) με αντίπαλο τον [[Κρόνος Αγίου Δημητρίου (καλαθοσφαίριση γυναικών)|Κρόνο Αγίου Δημητρίου (λευκό) τον Οκτώβριο του 2016.]] Για το Πρωτάθλημα της περιόδου 2016-17 η Ομοσπονδία Καλαθοσφαίρισης έλαβε την απόφαση οι συμμετέχουσες ομάδες να αυξηθούν σε 12 στο σύνολο. Ο Ολυμπιακός συνέχισε να εργάζεται με το ίδιο σύνολο προπονητών, πετυχαίνοντας να διακριθεί για δεύτερη συνεχόμενη χρονιά. Η λήξη της Κανονικής Περιόδου στα μέσα Απριλίου βρήκε το σύλλογο να διατηρεί το αήττητο σερί του, έχοντας πετύχει 22 νίκες σε ισάριθμους αγώνες. Αυτονόητα βρισκόταν και στην κορυφή του βαθμολογικού πίνακα, έχοντας εξασφαλίσει το πλεονέκτημα έδρας εν όψει των Play-offs.
Κορυφαία σκόρερ της ομάδας για την Κανονική Περίοδο αναδείχθηκε η Αμερικανίδα Λινέτα Κάιζερ (321 πόντοι σε 21 αγώνες, 15,29 κατά μ.ό.). Διακρίθηκαν επίσης η Ελληνίδα Ζωή Δημητράκου (195 πόντοι σε 15 αγώνες, 13,00 κατά μ.ό.), η Αμερικανίδα Λικέντρα Τζόνσον (248 πόντοι σε 21 αγώνες, 11,81 κατά μ.ό.), η Ελληνίδα Στέλλα Καλτσίδου (228 πόντοι σε 20 αγώνες, 11,40 κατά μ.ό.) και η Ελληνίδα Εβίνα Μάλτση (159 πόντοι σε 15 αγώνες, 10,60 κατά μ.ό.). Με τη σειρά της η Όλγα Χατζηνικολάου μοίρασε για δεύτερη συνεχόμενη χρονιά τις περισσότερες ασίστ στο Πρωτάθλημα (157 σε 22 αγώνες, 7,13 κατά μ.ό.), ενώ βρέθηκε δεύτερη στο στατιστικό πίνακα των κλεψιμάτων (57 σε 22 αγώνες, 2,59 κατά μ.ό.).
Την περίοδο αυτή η διαδικασία των Play-offs αφορούσε μόλις τις 4 πρωτοπόρους της Κανονικής Περιόδου, ενώ τα προηγούμενα χρόνια δοκιμάστηκαν ανεπιτυχώς πιο φιλόδοξες σε μέγεθος εναλλακτικές. Ο Ολυμπιακός συνέθεσε ζευγάρι με την 4η στην κατάταξη Δάφνη Αγίου Δημητρίου. Μετέφερε δύο νίκες (57-78 στο εκτός έδρας παιχνίδι, 87-53 στο εντός έδρας) και πέτυχε άμεσα την τρίτη που έδινε το εισιτήριο για τη σειρά των Μεγάλων Τελικών με το επιβλητικό σκορ 102-50. Αντίπαλος του Ολυμπιακού στην τελική ευθεία ήταν τη χρονιά αυτή ο Αθηναϊκός, 2ος στην κατάταξη της Κανονικής Περιόδου. Οι «ερυθρόλευκες» προηγούνταν ήδη με δύο νίκες (59-79 στην Εργάνη, 86-58 στη Γλυφάδα). Στον πρώτο αγώνα της σειράς νίκησαν με σκορ 67-54 εντός έδρας, ενώ η κατάκτηση του Πρωταθλήματος για τη χρονιά 2016-17 σφραγίστηκε στην Εργάνη με σκορ 58-69.
Όπως και την προηγούμενη χρονιά, οι Πειραιώτισσες συμμετείχαν στο θεσμό του Κυπέλλου Ελλάδος ξεκινώντας την πορεία τους από τη «Φάση των 16». Κληρώθηκαν να αγωνιστούν εκτός έδρας απέναντι στην ομάδα του Φάρου Κερατσινίου, τον οποίο και συνέντριψαν με σκορ 48-117. Στη «Φάση των 8» διασταυρώθηκαν με τον Αθηναϊκό στη Γλυφάδα, όπου και πήραν άλλη μια νίκη με σκορ 73-51. Το Final-4 της χρονιάς διεξήχθη στις 24 και 26 Μαρτίου 2017, με τον Ολυμπιακό να βρίσκεται στη θέση του άτυπου οικοδεσπότη, εφόσον οι αγώνες φιλοξενήθηκαν στο Κλειστό «Μάκης Λιούγκας». Στους Ημιτελικούς ο Ολυμπιακός ξεπέρασε το εμπόδιο του Πρωτέα Βούλας, νικώντας με άνετη διαφορά 56-85. Στο Μεγάλο Τελικό υπερασπίστηκε επιτυχώς τον τίτλο του Κυπελλούχου (και ουσιαστικά νταμπλούχου) υποχρεώνοντας σε ήττα τον Πανιώνιο με σκορ 68-103. Ως MVP της διοργάνωσης ψηφίστηκε η Κάιζερ. Και από αυτό το Final-4 δεν έλειψαν οι εξωαγωνιστικές εντάσεις.
Την περίοδο αυτή η διοίκηση του Ολυμπιακού αποφάσισε να αξιοποιήσει το δικαίωμα συμμετοχής του σε διοργάνωση της FIBA Europe και ειδικότερα στη δεύτερη τη τάξει στην ιεραρχία, το EuroCup. Ήταν η πρώτη ελληνική ομάδα που έκανε το οικονομικό άνοιγμα της εξόδου εντός συνόρων μετά την περίοδο 2011-12. Η ομάδα δεν χρειάστηκε να αγωνιστεί στην Προκριματική Φάση και εντάχθηκε απευθείας στη «Φάση των Ομίλων» (8 στον αριθμό με 4 ομάδες έκαστος). Κληρώθηκε μαζί με την ομάδα του Πανεπιστημίου Εγγύς Ανατολής (Βόρεια Κύπρος, 53-55 ήττα εντός, 83-63 ήττα εκτός  ), την Γκουντ Έιντζελς Κόζιτσε (Σλοβακία, 85-78 νίκη εντός,  72-59 ήττα εκτός  ) και την Αλούινβεντ Μίσκολτς (Ουγγαρία, 60-61 νίκη εκτός,  93-58 νίκη εντός  ). Το πρώτο ιστορικά ευρωπαϊκό παιχνίδι της ομάδας έλαβε χώρα στη Γλυφάδα στις 27 Οκτωβρίου 2016 όπου και ηττήθηκε με σκορ 53-55 από τη βορειοκυπριακή ομάδα. Στην τελική κατάταξη ο σύλλογος του Πειραιά κατέλαβε την 3η θέση με αποτέλεσμα να ολοκληρωθεί η πορεία του στη Φάση αυτή στα μέσα Δεκεμβρίου. Κορυφαία σκόρερ για τον Ολυμπιακό στη διοργάνωση αναδείχθηκε η Κάιζερ (90 πόντοι σε 6 αγώνες, 15,00 κατά μ.ό.), με τη Μάλτση να ακολουθεί από κοντά (86 πόντοι σε 6 αγώνες, 14,30 κατά μ.ό.).
Αγωνιστική περίοδος 2017-18
Την επόμενη αγωνιστική περίοδο, 2017-18, ο Ολυμπιακός επέστρεψε στα γήπεδα της Α1 Εθνικής. Τον Απρίλιο του 2017 ανακοινώθηκε η πρόσληψη του μέχρι τότε συμβούλου των εθνικών ομάδων, Κώστα Μίσσα, σε ρόλο τεχνικού διευθυντή. Ο τελευταίος αντικατέστησε στις αρχές Δεκεμβρίου την Ελένη Καπογιάννη στο πόστο του πρώτου προπονητή, διατηρώντας ως συνεργάτη τον Παντελάκη. Την ίδια εβδομάδα ανακοινώθηκε η ανάληψη του ρόλου του γενικού διευθυντή της ομάδας από τον πρώην καλαθοσφαιριστή, Παναγιώτη Φασούλα.
Τόσο το Πρωτάθλημα, όσο και τα Play-offs διοργανώθηκαν με το μορφότυπο της προηγούμενης χρονιάς. Το τέλος της Κανονικής Περιόδου βρήκε την ομάδα του Πειραιά για τρίτη συνεχόμενη χρονιά στην κορυφή της βαθμολογικής κατάταξης, με απολογισμό 22 νίκες σε ισάριθμους αγώνες. Κατά συνέπεια εξασφάλισε και το απόλυτο πλεονέκτημα έδρας στην επόμενη φάση.
Παραγωγικότερη ποσοτικά σκόρερ για την ομάδα αναδείχθηκε στην Κανονική Περίοδο η Ελληνίδα Στέλλα Καλτσίδου (256 πόντοι σε 21 αγώνες, 12,19 κατά μ.ό.), ενώ σχεδόν ταυτόσημη επίδοση είχε η Αμερικανίδα Βικτόρια Μακόλεϊ (255 πόντοι σε 21 αγώνες, 12,14 κατά μ.ό.). Τη μεγαλύτερη ευστοχία είχε, ωστόσο, η Ελληνίδα Εβίνα Μάλτση (220 πόντοι σε 17 αγώνες, 12,94 κατά μ.ό.). Διακρίθηκε επίσης η Αμερικανίδα Ιβόν Άντερσον (232 πόντοι σε 22 αγώνες, 10,55 κατά μ.ό.). Η Όλγα Χατζηνικολάου διακρίθηκε για μία ακόμη χρονιά για την ικανότητά της να μοιράζει ασίστ, τερματίζοντας δεύτερη στο σχετικό στατιστικό πίνακα για το σύνολο των αθλητριών που έλαβαν μέρος στο Πρωτάθλημα (120 σε 21 αγώνες, 5,71 κατά μ.ό.). Με τη σειρά της η Άντερσον βρέθηκε δεύτερη στον αντίστοιχο πίνακα των κλεψιμάτων (55 σε 22 αγώνες, 2,50 κατά μ.ό.).
Στη διαδικασία των Play-offs ο σύλλογος του Πειραιά διασταυρώθηκε με τη Δάφνη Αγίου Δημητρίου που όπως και την προηγούμενη περίοδο είχε καταλάβει την 4η θέση. Ο Ολυμπιακός μετέφερε δύο νίκες από την Κανονική Περίοδο (100-58 στη Γλυφάδα, 53-85 στον Άγιο Δημήτριο) και δεν συνάντησε σημαντική δυσκολία στο να συμπληρώσει την τρίτη που είχε ανάγκη για να περάσει στην επόμενη φάση. Ειδικότερα νίκησε εντός έδρας με σκορ 86-37. Στη σειρά των Μεγάλων Τελικών κλήθηκε να ξεπεράσει το εμπόδιο του Φάρου Κερατσινίου, αναζητώντας τέσσερις νίκες. Οι δύο είχαν ήδη επιτευχθεί στην Κανονική Περίοδο (58-70 στην έδρα του Φάρου, 74-49 στην έδρα του Ολυμπιακού). Οι «ερυθρόλευκες» πήραν το πρώτο νικηφόρο αποτέλεσμα στη Γλυφάδα με το τελικό σκορ να διαμορφώνεται σε 90-56. Ο τίτλος του Πρωταθλητή Ελλάδος της περιόδου 2017-18 κρίθηκε στο Κερατσίνι, με τον Ολυμπιακό να επικρατεί με σκορ 59-86.
Σε ό,τι αφορά το θεσμό του Κυπέλλου, η ομάδα ξεκίνησε την πορεία της ξανά από τη «Φάση των 16», όπου απέκλεισε τη Νίκη Λευκάδας στη δική της έδρα με σκορ 50-88. Ακολούθως, στη «Φάση των 8», προσέθεσε στο ενεργητικό της μία ακόμη εκτός έδρας νίκη απέναντι στις Εσπερίδες Καλλιθέας με σκορ 54-97. Το Final-4 έλαβε χώρα για δεύτερη συνεχόμενη χρονιά στο Κλειστό «Μάκης Λιούγκας», στις 23 και 25 Μαρτίου 2018. Στο δεύτερο Ημιτελικό οι «ερυθρόλευκες» νίκησαν το Φάρο Κερατσινίου με σκορ 47-80. Στο Μεγάλο Τελικό αντιμετώπισαν την αξιόμαχη ομάδα του Π.Α.Ο.Κ., την οποία και νίκησαν εν τέλει με σκορ 53-68. Αυτό ήταν και το τρίτο συνεχόμενο νταμπλ του Ολυμπιακού που παρέμεινε αήττητος στις εγχώριες διοργανώσεις από τη στιγμή επαναλειτουργίας του τμήματος κι έπειτα. MVP ψηφίστηκε η Αμερικανίδα Ιβόν Άντερσον.
Ο Ολυμπιακός δήλωσε και τη χρονιά 2017-18 συμμετοχή στο γυναικείο EuroCup, βελτιώνοντας την επίδοση της προηγούμενης χρονιάς. Δεν χρειάστηκε να αγωνιστεί στην Προκριματική Φάση, αλλά πέρασε απευθείας στους Ομίλους. Σχηματίστηκαν δέκα όμιλοι των τεσσάρων ομάδων, χωρισμένοι σε δύο περιφέρειες. Ο σύλλογος του Πειραιά βρέθηκε μαζί με την πολωνική Γκόρζουφ Βιελακοπόλσκι (69-50 εντός έδρας νίκη, 56-85 εκτός έδρας νίκη  ), την τουρκική Μπεσίκτας (53-70 εκτός έδρας νίκη,  68-45 εντός έδρας νίκη  ) και τη λετονική Ρίγα (72-78 εντός έδρας ήττα,  74-70 εκτός έδρας ήττα  ). Με 4 νίκες και 2 ήττες στις αποσκευές του, κατετάγη στη 2η θέση. Στο σημείο αυτό 8 ομάδες πέρασαν απευθείας στη «Φάση των 16», ενώ 16 ομάδες (μεταξύ τους κι ο Ολυμπιακός) διαγωνίστηκαν στον πρώτο γύρο των Play-offs. Οι Πειραιώτισες αντιμετώπισαν δύο φορές τη ρουμανική Σέπσι: εκτός έδρας ηττήθηκαν με σκορ 59-55, ωστόσο υπερκάλυψαν τη διαφορά στη Γλυφάδα νικώντας με σκορ 67-56. Με τον τρόπο αυτό κατάφεραν να προκριθούν στη «Φάση των 16» όπου διασταυρώθηκαν με την ισπανική Χιρόνα. Αν και πήραν τη νίκη εντός έδρας με σκορ 65-60, δεν κατάφεραν να υπερασπιστούν το πλεονέκτημά τους εκτός, όπου και αποκλείστηκαν κατόπιν ήττας με σκορ 89-62 στα μέσα Ιανουαρίου. Στους ευρωπαϊκούς αγώνες του Ολυμπιακού τους περισσότερους πόντους συγκέντρωσε η Μακόλεϊ (141 πόντοι σε 10 αγώνες, 14,10 κατά μ.ό.), ενώ διακρίθηκαν επίσης η Καλτσίδου (136 πόντοι σε 10 αγώνες, 13,60 κατά μ.ό.) και η Άντερσον (129 πόντοι σε 10 αγώνες, 12,90 κατά μ.ό.).
Αγωνιστική περίοδος 2018-19
Την επόμενη σεζόν ο Ολυμπιακός καταφέρνει και επαναλαμβάνει το νταμπλ εντός συνόρων.
Ο σύλλογος του Πειραιά προκρίθηκε απευθείας στη «Φάση των 16» του Κυπέλλου Ελλάδος. Εκεί αναμετρήθηκε εντός έδρας με τον Π.Α.Ο.Κ. αποσπώντας τη νίκη με σκορ 90-56. Στη «Φάση των 8» βρέθηκε αντιμέτωπος με τον Πρωτέα Βούλας, τον οποίο και υποχρέωσε σε ήττα στη Γλυφάδα με σκορ 66-46. Για τη διεξαγωγή του Final-4 ταξίδεψε στα Χανιά, με τους αγώνες να λαμβάνουν χώρα στις 22 και 24 Μαρτίου. Στο δεύτερο Ημιτελικό νίκησε εύκολα τον Παναθηναϊκό με σκορ 78-37. Αντίπαλος του Ολυμπιακού στο Μεγάλο Τελικό βρέθηκε η Νίκη Λευκάδας. Οι «ερυθρόλευκες» επικράτησαν με σκορ 78-69 και η 106η διαδοχική τους νίκη στις εγχώριες διοργανώσεις συνδυάστηκε με την κατάκτηση του τροπαίου για τέταρτη διαδοχική χρονιά. MVP του τελικού αναδείχθηκε η Αγγελική Νικολοπούλου. Με την κατάκτηση αυτή η ομάδα του Πειραιά ισοφάρισε την επίδοση των Εσπερίδων Καλλιθέας, οι οποίες πριν μια δεκαετία εξελίχθηκαν στην ομάδα με τα περισσότερα τρόπαια στο θεσμό.
Έχοντας συμμετάσχει δύο χρονιές στο EuroCup, οι υπεύθυνοι του Ολυμπιακού αποφάσισαν πως ήταν η κατάλληλη στιγμή να δοκιμάσει η ομάδα τις δυνάμεις της στην ανώτερη γυναικεία διοργάνωση της FIBA Europe, την EuroLeague Women. Λόγω ελλειψης παραστάσεων κλήθηκε να λάβει μέρος στη διαδικασία των Προκριματικών. Για να περάσει στην κυρίως διοργάνωση συνάντησε το εμπόδιο δύο αναμετρήσεων με την ίδια αντίπαλο, εντός κι εκτός έδρας. Την πρόκριση θα λάμβανε η ομάδα με το μεγαλύτερο αθροιστικά σκορ. Διασταυρώθηκε με το σύλλογο που είχε καταλάβει την προηγούμενη χρονιά την 4η θέση στο Πρωτάθλημα Πολωνίας, τη Βίσλα Κρακοβίας. Στο πρώτο (ιστορικό για τις Πειραιώτισσες) παιχνίδι, που έλαβε χώρα στην Ελλάδα στις 9 Οκτωβρίου 2018, οι δύο ομάδες ήρθαν ισόπαλες με σκορ 63-63. Στην επανάληψη, η ομάδα του Πειραιά κατάφερε να πάρει τη νίκη, με σκορ 46-47, χάρις σε καλάθι της Πηνελόπης Παυλοπούλου τρία δέκατα πριν το τέλος της αναμέτρησης. Έτσι ο Ολυμπιακός έγινε η πρώτη ελληνική ομάδα που επέστρεψε στην κορυφαία διοργάνωση από την τελευταία πορεία του Σπόρτιγκ την περίοδο 2004-05.
Για την Κανονική Περίοδο της EuroLeague οι 16 ομάδες χωρίστηκαν σε δύο Ομίλους, με τους τέσσερις πρώτους του καθενός να προκρίνονται στην επόμενη φάση. Ο Ολυμπιακός βρήκε στο δρόμο του τη ρωσική Ντιναμό Κουρσκ, την ουγγρική Σόπρον Μπάσκετ, τις τουρκικές Φενερμπαχτσέ και Χατάι, τη λετονική Ρίγα, την ισπανική Αβενίδα και τη γαλλική Καρολό. Με απολογισμό 2 νίκες και 12 ήττες κατέλαβε την τελευταία θέση της κατάταξης και αποκλείστηκε από τη συνέχεια της διοργάνωσης στα μέσα Φεβρουαρίου 2019. Κορυφαία σκόρερ της ομάδας στη διοργάνωση αναδείχθηκε η Ελληνίδα Άννα Σπυριδοπούλου (145 πόντοι σε 14 αγώνες, 10,4 κατά μ.ό.). Διακρίθηκαν επίσης η Αμερικανίδα Τζέσικα Τόμας (156 πόντοι σε 16 αγώνες, 9,8 κατά μ.ό.), η Αμερικανίδα Λικέντρα Τζόνσον (144 πόντοι σε 16 αγώνες, 9,0 κατά μ.ό.) και η Ελληνίδα Κατερίνα Σωτηρίου (133 πόντοι σε 16 αγώνες, 8,3 κατά μ.ό.).
Τρέχουσα σύνθεση
Η ομάδα όπως ήταν στις 1 September 2023
Τμήματα υποδομής
Τμήμα για νεαρές αθλήτριες δημιουργήθηκε λίγο πριν την επίσημη έναρξη του τμήματος ενηλίκων και συγκεκριμένα το 2013. Στο πρόσφατο παρελθόν έχει κατακτήσει:
Το Μάρτιο του 2015 η ακαδημία αναδείχθηκε Πρωταθλήτρια της Β' Κατηγορίας Κορασίδων Νότιας Αττικής, λαμβάνοντας το δικαίωμα ανόδου στην Α' Κατηγορία. Στον τελικό οι «ερυθρόλευκες» νίκησαν με σκορ 38-49 την ομάδα του Αλίμου. Προπονήτρια της ομάδας ήταν η Μαρία Κότσιφα.
Το Μάιο της ίδιας χρονιάς η Κότσιφα οδήγησε στο αντίστοιχο επίτευγμα την ομάδα των Παγκορασίδων. Ο Μεγάλος Τελικός έλαβε χώρα στο Κλειστό Γυμναστήριο Καμινίων, όπου ο Ολυμπιακός εξασφάλισε την πρώτη θέση νικώντας την Ελευθερία Μοσχάτου με σκορ 57-42.
Το Μάρτιο του 2017 η ακαδημία αναδείχθηκε Πρωταθλήτρια της Β' Κατηγορίας Κορασίδων Νότιας Αττικής, λαμβάνοντας το δικαίωμα επιστροφής στην Α' Κατηγορία. Στον τελικό που διεξήχθη στο Δ.Α.Κ. Κορυδαλλού, επικράτησαν με σκορ 40-32 της ομάδας της Τερψιθέας Γλυφάδας. Προπονήτρια της ομάδας ήταν η Μάρθα Αργυρίου.
Εξωτερικοί σύνδεσμοι
* Καλαθοσφαιριση γυναικων Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.ΚΑ.Ν.Α. Κατηγορία:Ιδρύσεις ομάδων καλαθοσφαίρισης το 2015
2439 Ουλουγκμπέκ
Ο Ουλουγκμπέκ (Ulugbek) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,50. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Μογγόλου αστρονόμου και κυβερνήτη Ούλουγκ Μπεγκ (εξελληνισμένα: Ουλούγ Βέης/μπέης), γνωστού από την ίδρυση του ομώνυμου αστεροσκοπείου στη Σαμαρκάνδη.
Αξιοσημείωτη είναι η μικρή κλίση της τροχιάς του Ουλουγκμπέκ ως προς την εκλειπτική, μόλις 16΄59΄΄.
Φυσικά χαρακτηριστικά
Η μέση διάμετρος του Ουλουγκμπέκ εκτιμάται σε 20,41 χιλιόμετρα, ενώ το γεωμετρικό άλβεδό του είναι 0,1065 ± 0,012. Είναι άγνωστο αν και με ποια περίοδο περιστρέφεται ο Ουλουγκμπέκ γύρω από τον εαυτό του.
Εξωτερικοί σύνδεσμοι-πηγές
Ουλουγκμπεκ
Θάλλιο
Το χημικό στοιχείο θάλλιο (thallium) είναι πολύ μαλακό, εύπλαστο, αργυρόλευκο, και τοξικό μέταλλο. Ο ατομικός αριθμός του είναι 81 και η σχετική ατομική μάζα του 204,3833. Το χημικό του σύμβολο είναι «Tl» και ανήκει στην ομάδα 13 του περιοδικού πίνακα, στην περίοδο 6 και στο p-block. Έχει θερμοκρασία τήξης 304°C και θερμοκρασία βρασμού 1473°C.
Η μέση περιεκτικότητα του στερεού φλοιού της γης σε θάλλιο είναι περίπου 0,7 ppm. Το στοιχείο είναι πάρα πολύ διεσπαρμένο. Είναι περισσότερο διεσπαρμένο από το γάλλιο και το ίνδιο. Συγκριτικά αναφέρεται ότι στη λιθόσφαιρα, το ασήμι είναι 7 φορές σπανιότερο ενώ ο χρυσός 170 φορές σπανιότερος από το θάλλιο.
Στη φύση απαντά με μορφή σπάνιων ορυκτών τα οποία όμως δεν είναι οικονομικά εκμεταλλεύσιμα. Τέτοια ορυκτά είναι ο αβικεννίτης, ο κρουκσίτης, ο ουρμπαΐτης και ο χατσινσονίτης. Το θάλλιο συνοδεύει κυρίως θειούχα ορυκτά βασικών μετάλλων, όπως ο σφαλερίτης, ο σιδηροπυρίτης και ο γαληνίτης ενώ αναφέρονται και εμφανίσεις του σε κονδύλους μαγγανίου στους βυθούς των ωκεανών. Κοιτάσματα που περιέχουν το θάλλιο ως βασικό μέταλλο είναι πολύ λίγα. Τέτοια κοιτάσματα έχουν εντοπιστεί και μελετηθεί κυρίως στην Κίνα και στη Βόρεια Μακεδονία χωρίς όμως να παράγεται από αυτά θάλλιο. Τα παγκόσμια αποθέματα θαλλίου που περιέχονται σε ορυκτά του ψευδαργύρου εκτιμώνται σε 17.000 τόννους, ενώ στα κοιτάσματα λιθάνθρακα εκτιμάται ότι υπάρχουν άλλοι 630.000 τόννοι θαλλίου.
Το θάλλιο μαυρίζει στον αέρα και επικαλύπτεται από οξείδιο παίρνοντας γκρι-μπλε χρώμα που μοιάζει με του μολύβδου, διαλύεται στα οξέα και παρουσία υγρασίας μετατρέπεται στο δηλητηριώδες οξείδιο του θαλλίου (Ι), TlOH. Οι ράβδοι θαλλίου αποθηκεύονται τυλιγμένες σε χαρτί εμποτισμένο με υγρά αλκάνια (παραφίνες).
Το στοιχείο ανακαλύφτηκε από τον Άγγλο φυσικό Ουίλιαμ Κρουκς το 1861 ενώ η απομόνωση και η εμπεριστατωμένη μελέτη του μεταλλικού θαλλίου αποδίδεται στο Γάλλο χημικό Λαμύ το 1862. Το όνομα προέρχεται από την ελληνική λέξη θαλλός που σημαίνει νέο, τρυφερό (άρα πράσινο) κλαδάκι, βλαστάρι.
Το θάλλιο παράγεται από τα κατάλοιπα που προκύπτουν από τη φρύξη θειούχων ορυκτών του μολύβδου, του χαλκού ή του ψευδαργύρου, δηλαδή από τα κατάλοιπα της επεξεργασίας θειούχων μεταλλευμάτων.
Εμφανίζεται σε δύο κυρίως αλλοτροπικές μορφές την α- και τη β- με θερμοκρασία μετατροπής τους 230 °C. Υπάρχει και μια τρίτη αλλοτροπική μορφή, η γ-, που εμφανίζεται σε υψηλές πιέσεις.
Στις ενώσεις του παρουσιάζεται με δύο αριθμούς οξείδωσης, +1 και +3.
Τόσο το στοιχείο όσο και οι ενώσεις του είναι πολύ τοξικές και θα πρέπει να αντιμετωπίζονται με μεγάλη προσοχή. Η χρήση του σε πολλές χώρες έχει απαγορευθεί λόγω της τοξικότητάς του ενώ η ανακύκλωσή του από εμπορικά προϊόντα δεν είναι ακόμη οικονομικά συμφέρουσα. Αυτό μπορεί να έχει μακροπρόθεσμες περιβαλλοντικές επιπτώσεις από την αυξανόμενη χρήση σε τεχνολογικές εφαρμογές ενός τόσο τοξικού μετάλλου.
Περίπου το 60 % με 70 % της παραγωγής θαλλίου χρησιμοποιείται στη βιομηχανία ηλεκτρονικών και το υπόλοιπο στη φαρμακοβιομηχανία και στην υαλουργία. Επίσης χρησιμοποιείται στους υπέρυθρους ανιχνευτές ενώ εξαιτίας της μεγάλης του τοξικότητας χρησιμοποιήθηκε παλιότερα ως ποντικοφάρμακο και εντομοκτόνο. Το κόστος του μετάλλου ανερχόταν το 2009 σε 5.700 δολάρια/Kg.
Το θάλλιο έχει δύο σταθερά ισότοπα, το 203Tl και το 205Tl.
Ιστορία
Η ανακάλυψη του θαλλίου αποδίδεται σε δύο επιστήμονες που εργάστηκαν ανεξάρτητα ο ένας από τον άλλο: Στον Άγγλο χημικό Ουίλλιαμ Κρουκς (Sir William Crookes, 1832 – 1919) που εντόπισε το νέο στοιχείο το 1861 και στο Γάλλο Κλοντ-Ωγκύστ Λαμύ (Claude Auguste Lamy, 1820 – 1878) που το παρασκεύασε σε καθαρή κατάσταση το 1862.
Το φασματοσκόπιο εφευρέθηκε το 1814 από το Γερμανό φυσικό Φραουνχόφερ (Joseph von Fraunhofer). Σαράντα χρόνια αργότερα, οι Γερμανοί χημικοί Ρόμπερτ Μπούνσεν (Robert Bunsen) και Γκούσταβ Κίρχοφ (Gustav Kirchhoff) βελτίωσαν τη συσκευή και έδειξαν με ποιον τρόπο αυτή θα μπορούσε να χρησιμοποιηθεί για τη μελέτη χημικών στοιχείων. Το 1860 οι δύο προηγούμενοι επιστήμονες, χρησιμοποιώντας το όργανο, ανακάλυψαν το καίσιο, το 1861 δημοσίευσαν βελτιωμένη μέθοδο μελέτης με το φασματοσκόπιο, ενώ την ίδια χρονιά ο Bunsen ανακάλυψε με τη βοήθεια του οργάνου το ρουβίδιο. Η φασματοσκοπία ατομικής εκπομπής είχε αρχίσει να γίνεται ένα πολύτιμο εργαλείο μελέτης της σύστασης των ορυκτών και των χημικών προϊόντων και τόσο ο Crookes όσο και ο Lamy άρχισαν να χρησιμοποιούν τη νέα μέθοδο.
Ο Crookes, εργαζόμενος στο Βασιλικό Κολέγιο Χημείας στο Λονδίνο, έκανε φασματοσκοπικούς προσδιορισμούς σε ενώσεις τελλουρίου και σεληνίου που ήταν κατάλοιπα στη μέθοδο των μολυβδίνων θαλάμων από ένα εργοστάσιο παραγωγής θειικού οξέος κοντά στο Tilkerode στα βουνά Χαρτς της Βόρειας Γερμανίας. Είχε αποκτήσει 10 λίβρες (περίπου 4,5 κιλά) υλικά για τις έρευνές του, μερικά χρόνια νωρίτερα, το 1850, από τον Γερμανό Καθηγητή του Χόφμαν (August Wilhelm von Hofmann). Όμως, η μελέτη των καταλοίπων αυτών με τη βοήθεια φασματοσκοπίου οδήγησε τον Crookes να κάνει την ακόλουθη διαπίστωση :
...suddenly a bright green line flashed into view and as quickly disappeared. An isolated green line in this portion of the spectrum was new to me.